**ОТЧЕТ ЗА ДЕЙНОСТТА НА НЧ „ЗОРА 1942”**

**ЗА 2023 ГОДИНА**

През изминалата година настъпиха известни промени, както знаете, Галина Петкова се пенсионира, при което за читалищен секретар беше избрана Иванита Иванова, а за хигиенист – Иванка Атанасова.

Промени настъпиха също сред членовете на читалището и в художествените състави. Част от тях си отидоха, но и дойдоха нови.

Тази година нямахме участия с групите, защото бройката им значително намаля, но упорито продължаваме с ежеседмично провеждане на репетициите. Намалелият брой самодейци ни принуди да организираме съвместни мероприятия с други читалища от общината.

През първите месеци на годината се организираха празниците - Бабинден, Деня на жената, Ден на самодееца.

През лятото открихме нови дейности – Лятна програма с различни занимания и детски кулинарен кръжок. Кръжока действа от юни до август и се организира всяка седмица с децата и техните родители. Основната цел е децата да са сплотени и да се забавляват. Разбира се, получаваха и награди.

Останалите дейности са – рисуване, спорт, игри на закрито и игри на открито.

На 15 юли 2023г. по случай конкурса “Морето винаги красиво”, който се проведе на събитието “Вечер на морето” в село Тюленово, НЧ „Зора 1942” заедно с децата от Ваклино взехме участие със своите рисунки. Всяко дете спечели награда. Рисунката на едно от децата от с. Ваклино спечели в категорията “Избор на публиката”.

Седмица по-късно проведохме изложба на детски рисунки в нашето читалище.

Съвместно с колегите секретари от околните села развивахме помежду си обучения и организирахме няколко посещения с образователна цел за децата в останалите читалища на територията на общината.

Организирахме съвместни сбирки в Тюленово, Езерец, Дуранкулак и Граничар.

В средата на месец август с децата от Ваклино присъствахме на представление на Бате Ицо в с. Граничар по покана на НЧ “Свобода 1940” с. Граничар.

На 31 август в НЧ “Свобода 1940” с. Граничар се проведе сбирка с полицаи, на която децата от с. Ваклино отново бяха поканени.

С тези дейности изпратихме лятото.

През годината постъпиха няколко щедри дарения:

41 нови книги от Нина Кирилова.

Дарение за жените и децата от Жулиета Чобанова – „Направи си сам” текстилни торби и бои за рисуване.

Читателите в библиотеката тази година се увеличиха. Това се случи главно заради лятната ваканция и големия брой ученици, които гостуваха в селото.

Посрещнахме есента с участието си в „Празника на плодородието” в гр. Шабла. Благодарение на нашите сръчни жени сътворихме богата и вкусна трапеза. Кольо Никифоров ни осигури битови машини, съдове, с което допринесе за автентичността и красотата на нашата маса.

През декември взехме участие в Коледен базар – гр. Шабла.

По случай Коледа, в заседателната зала на читалището, организирахме ден с игри и подаръци за децата на Ваклино, а в навечерието на Бъдни вечер се постарахме да зарадваме всеки жител на селото с малко внимание и пожелание за весели, светли и сплотени празници.